Základná škola s materskou školou Maximiliána Hella Štiavnické Bane

ZÁPISNICA Z PRACOVNEJ PORADY KONANEJ DŇA 25. 9. 2026

Prítomní: 
PaedDr. Ľubomír Červenka, Mgr. Zuzana Knezovičová, Mgr. Anna Pataky, Mgr. Miriam Abrahámová, Mgr. Martina Smutná, Andrea Didiová, Lívia Blašková, Ing. Eliška Kenney, Mgr. Zlatka Slúková, Mgr. Pavol Blaho, Mgr. Petra Štrbová, Mgr. Adriana Babirádová
Program: 1, Privítanie
                2, Porušovanie školského poriadku
                3, Aktivity UNESCO
                4, Záver

K bodu 1: Riaditeľ školy Mgr. Pavol Michal privítal prítomných na pracovnej porade a oboznámil ich s jej programom.
K bodu 2: Pedagogická rada riešila porušovanie školského poriadku žiakmi. Niektoré priestupky (zafarbené vlasy, falošný odnímateľný pírsing) pokračujú od školských prázdnin. Úlohou pedagogickej rady je však upozorniť žiakov i rodičov, že porušovanie školského poriadku nemôžeme tolerovať. 
Ing. Eliška Kenney konkretizovala informácie o umelom pírsingu, ktorý používala žiačka ôsmeho ročníka a koľkokrát ho používala. Žiačky a žiaci, ktorí majú zafarbené vlasy boli tiež na to upozornení. Prebehla diskusia o možnostiach nápravy prefarbenia vlasov. Pedagogická rada sa nakoniec dohodla na nasledovnom postupe: Rodičia žiakov a žiačok s prefarbenými vlasmi budú upozornení na porušenie školského poriadku písomne. Žiaci budú mať na dobu 5 mesiacov zákaz všetkých mimoškolských aktivít (exkurzie, výlety a pod.) Pokiaľ v tejto dobe znovu porušia školský poriadok, bude nasledovať kárne opatrenie.
[bookmark: _GoBack]RŠ upozornil prítomných učiteľov, aby dbali na dôsledné dodržiavanie zákazu mobilných telefónov. Automat v škole bude do konca septembra. 
K bodu 3: Z. Knezovičová informovala o aktivitách  UNESCO na našej škole v najbližších mesiacoch. Od 12. októbra 2026 bude na našej škole prebiehať Týždeň UNESCO, ktorý si v tomto čase pripomínajú všetky pridružené školy UNESCO. Ide o prvý ročník tejto akcie a škola musí spĺňať dve podmienky: Do Týždňa UNESCO sa musí zapojiť celá škola a musí dodržať určené témy: Ochrany nehmotného kultúrneho dedičstva, rodová rovnosť a environmentalistika. Jednotlivé aktivity ku Týždňu UNESCO pripraví Z. Knezovičová.
K bodu 4: Riaditeľ školy sa poďakoval prítomným za účasť na porade a rozlúčil sa s nimi. 

V Štiavnických Baniach, 25.9.2026                         Zapísala: Zuzana Knezovičová
